Rigako baltsamo beltz

Rigako baltsamo beltza () Letonian ekoizten den belar likore tradizionala da. Vodkatan belar ugari nahasten dira eta %45-eko alkohol bolumena izaten du.

Edariak kolore beltza du eta mingotsa bada ere gozotasun bitxi bat du. Bera soilik edan daiteke edo kafe, te edo txokolatetan nahastuta. Koktelak ere egiten dira baltsamoarekin eta batzuetan izozkien gainean isurtzen da.

 Historia 
Abraham Kunze botikariak sortu zuen baltsamo beltzaren errezeta 1752an. Hotzeriaren aurka eta digestio arazoak tratatzeko erabili izan da Rigan XVIII. mendetik aurrera. Kondairak dioenez Katalina II.a Errusiakoa Letonian zela gaixotu egin zen eta baltsamo beltza edan ondoren sendatu egin zen.

XIX. mendean Letoniako edari nazionala bihurtu zen eta Rigan ekoizteaz gain Letoiako beste hiri batzuetan ere egiten zen. 1939an jatorrizko errezeta galdu egin zen baina 1950an berresuratzea lortu zuen Maiga Podračniece teknologoak, eta Lanaren Bandera Gorriaren Ordenaren saria jaso zuen.

Gaur egun JSC Latvijas Balzams konpainiak ekoizten du. 24 osagai nahasten dira, loreak, kimuak, zukuak, sustraiak, olioak, baiak... eta haritz egurrezko upeletan ontzen da. Tradizionalki eskuz egindako keramikazko flaskoetan komertzializatzen da.

Nazioarte mailan 30 lehiaketatik gora irabazi ditu.

 Iruditegia 

 Erreferentziak 

 Kanpo estekak 

Kategoria:Letoniako gastronomia
Kategoria:Destilatutako edariak
Kategoria:Edari alkoholdunak